CELEX: 52020PC0437
Language: lv
Date: 2020-08-31
Title: Priekšlikums PADOMES REGULA, ar ko atver autonomas Savienības tarifa kvotas dažu zvejas produktu importam Kanāriju salās un paredz šo kvotu pārvaldību no 2021. līdz 2027. gadam

EIROPAS KOMISIJA
            Briselē, 31.8.2020
            COM(2020) 437 final
            2020/0209(CNS)
            Priekšlikums
            PADOMES REGULA,
            ar ko atver autonomas Savienības tarifa kvotas dažu zvejas produktu importam Kanāriju salās un paredz šo kvotu pārvaldību no 2021. līdz 2027. gadam
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Padomes Regulā (ES) Nr. 1412/2013
                  1
                paredzētas autonomas tarifa kvotas (0 % nodoklis) 30 000 tonnu zvejas produktu importam Kanāriju salās 2014.–2020. gada periodā. Šādi pasākumi ir pamatoti, jo Kanāriju salu īpašais ģeogrāfiskais stāvoklis attiecībā pret vietējam patēriņam nozīmīgu zvejas produktu piegādes avotiem rada izmaksas, kas šai nozarei uzliek smagu slogu. 
            
            
               Šī situācija nav jauna. Pirms Spānijas pievienošanās ES Kanāriju salās attiecībā uz reģionā ievestajām precēm bija spēkā beznodokļu režīms. Kad Spānija bija kļuvusi par ES dalībvalsti, uz Kanāriju salās importētajiem zvejas produktiem līdz 2001. gadam attiecās īpaši režīmi, ko īstenoja tarifa apturēšanas veidā. Pēc tam Kanāriju salas izmantoja tarifa kvotas.
            
            
               Pašreizējo tarifa kvotu termiņš beigsies 2020. gada 31. decembrī. Attiecībā uz periodu pēc 2020. gada Regulā (ES) Nr. 1412/2013 prasīts, lai Komisija pārbaudītu pasākumu ietekmi un, pamatojoties uz saviem konstatējumiem, iesniegtu attiecīgus priekšlikumus periodam pēc 2020. gada 31. decembra.
            
            
               •Saskanība ar esošajiem rīcībpolitikas noteikumiem konkrētajā rīcībpolitikas jomā
            
            
               Kanāriju salas un citi tālākie reģioni gūst labumu no dažādiem līdzīgiem pasākumiem (autonomiem tarifa samazinājumiem). Piemēram, Padomes 2011. gada 19. decembra Regulā (ES) Nr. 1386/2011 līdzīgi pasākumi paredzēti attiecībā uz rūpniecības ražojumu importu Kanāriju salās.
            
            
               Pirms Spānijas pievienošanās ES Kanāriju salās attiecībā uz reģionā ievestajām precēm bija spēkā beznodokļu režīms. Kad Spānija bija kļuvusi par ES dalībvalsti, uz Kanāriju salās importētajiem zvejas produktiem līdz 2001. gadam attiecās īpaši režīmi, ko īstenoja tarifa apturēšanas veidā. Pēc tam Kanāriju salas izmantoja tarifa kvotas. Šī regula ir minēto pasākumu turpinājums.
            
            
               •Saskanība ar citām Savienības rīcībpolitikām
            
            
               
                  Neattiecas.
               
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               
                  Līguma par Eiropas Savienības darbību (LESD) 349. pants.
               
            
            
               •Subsidiaritāte (neekskluzīvas kompetences gadījumā) 
            
            
               Par kopējā muitas tarifa nodokļiem ir atbildīga vienīgi Eiropas Savienība. Tāpēc subsidiaritātes princips uz šo priekšlikumu neattiecas.
            
            
               •Proporcionalitāte
            
            
               Rīcībpolitikas izvēle ir samērīga, jo atļauts importēt tikai ierobežotu apjomu, kas atbilst izmantojuma līmenim.
            
            
               •Juridiskā instrumenta izvēle
            
         
         
            
               
                  Neattiecas.
               
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Ex post izvērtējumi / spēkā esošo tiesību aktu atbilstības pārbaude
            
            
               
                  Neattiecas.
               
            
            
               •Apspriešanās ar ieinteresētajām personām
            
            
               Apspriešanās ar visām attiecīgajām ieinteresētajām personām notika Tirgus konsultatīvajā padomē un Tālāko reģionu konsultatīvajā padomē. Otrā minētā padome lūdza Komisiju secinājumus novērtēt atkārtoti, ņemot vērā tūrisma samazināšanos, kas Kanāriju salās vērojama Covid pandēmijas dēļ. Tomēr novērtēt sekas septiņu gadu periodā ir ļoti grūti, un kvotu atcelšana vai samazināšana varētu kavēt ekonomikas atlabšanu šajos septiņos gados. Tāpēc Komisija ierosina pasākumu termiņu pagarināt, kā plānots.
            
            
               •Ekspertu atzinumu pieprasīšana un izmantošana
            
            
               Lai pārbaudītu pasākumu ietekmi, kā prasīts regulā, Komisija pieprasīja vajadzīgo informāciju no Spānijas iestādēm. Spānijas iestādes sniedza datus par attiecīgajiem produktiem, kas importēti Kanāriju salās, un minētajiem datiem pievienoja šo produktu analīzi.
            
            
               Attiecīga informācija par Kanāriju salām aspektos, kas ir tarifa kvotu ietekmes pārbaudīšanai relevanti, ir sniegta arī citos ziņojumos, proti, Komisijas 2017. gada paziņojumā par tālākajiem reģioniem
                  2
                un ziņojumā “Tālāko reģionu potenciāla apgūšana ilgtspējīgai zilajai izaugsmei”
                  3
               .
            
            
               Tika vākta arī informācija par konkrētiem tematiem, piemēram, nodarbinātību (ISTAC – Kanāriju salu Statistikas institūts), tūrismu (oficiālā statistika par tūrismu Kanāriju salās) un patēriņu (Eirobarometrs).
            
            
               •Ietekmes novērtējums
            
            
               Ietekmes novērtējums netika veikts. Priekšlikums atjauno patlaban spēkā esošu tiesību aktu, kura darbības termiņš beidzas 2020. gada beigās. Tā kā pasākumu darbības joma ir ļoti ierobežota, priekšlikums attiecas uz šādu pasākumu pagarināšanu un to gaidāmā ietekme nav būtiski mainījusies, ietekmes novērtējums nav nepieciešams.
            
            
               •Normatīvā atbilstība un vienkāršošana
            
            
               
                  Neattiecas.
               
            
            
               •Pamattiesības
            
            
               
                  Neattiecas.
               
            
            
               4.IETEKME UZ BUDŽETU
            
            
               Šis priekšlikums Komisijas budžetu neietekmē.
            
            
               5.CITI ELEMENTI
            
            
               •Īstenošanas plāni un uzraudzīšanas, izvērtēšanas un ziņošanas kārtība
            
         
         
            
               
                  Neattiecas.
               
            
            
               •Skaidrojošie dokumenti (direktīvām)
            
            
               
                  Neattiecas.
               
            
            
               •Detalizēts konkrētu priekšlikuma noteikumu skaidrojums
            
            
               
                  Neattiecas.
               
            
            
               2020/0209 (CNS)
            
            
               Priekšlikums
            
            
               PADOMES REGULA,
            
            
               ar ko atver autonomas Savienības tarifa kvotas dažu zvejas produktu importam Kanāriju salās un paredz šo kvotu pārvaldību no 2021. līdz 2027. gadam
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 349. pantu,
            
            
               ņemot vērā Eiropas Komisijas priekšlikumu,
            
            
               pēc leģislatīvā akta projekta nosūtīšanas valstu parlamentiem,
            
            
               ņemot vērā Eiropas Parlamenta atzinumu,
            
            
               ņemot vērā Eiropas Ekonomikas un sociālo lietu komitejas atzinumu,
            
            
               ņemot vērā Reģionu komitejas atzinumu,
            
            
               saskaņā ar īpašu likumdošanas procedūru,
            
            
               tā kā:
            
            
               (1)Kanāriju salu īpašais ģeogrāfiskais stāvoklis attiecībā pret dažu vietējam patēriņam nozīmīgu zvejas produktu piegādes avotiem rada šai nozarei papildu izmaksas. Šo Līguma 349. pantā atzīto dabisko traucējumu, kuru rada tas, ka tās ir salas, to attālums un atrašanās perifērijā, var mazināt, cita starpā uz laiku apturot muitas nodokļu piemērošanu attiecīgo produktu importam no trešām valstīm, nosakot autonomas Savienības tarifa kvotas piemērotā apjomā.
            
            
               (2)Ar Padomes Regulu (ES) Nr. 1412/2013
                  4
                ir atvērtas autonomas Savienības tarifa kvotas dažu zvejas produktu importam Kanāriju salās un paredzēta šo kvotu pārvaldība laikā no 2014. gada 1. janvāra līdz 2020. gada 31. decembrim.
            
         
         
            
               (3)2019. gada jūlijā Komisija iesniedza Padomei pasākumu ietekmes analīzi, kurā bija norādītas iespējas periodā pēc 2020. gada 31. decembra.
            
            
               (4)Analīze atklāja, ka kvotas 09.2997 un 09.2651 izmantojuma līmenis bijis ievērojams. KN kods 0308, uz kuru attiecas kvota 09.2651, nebija ticis izmantots.
            
            
               (5)Tarifa kvotas, kas līdzīgas tām, kuras attiecībā uz dažiem zvejas produktiem atvērtas ar Padomes Regulu (ES) Nr. 1412/2013, ir pamatotas, jo tās segtu Kanāriju salu vietējā tirgus vajadzības un vienlaikus nodrošinātu, ka beznodokļu importa plūsmas Savienībā būtu prognozējamas un skaidri identificējamas arī turpmāk.
            
            
               (6)Tātad, lai ekonomikas dalībnieki ilgtermiņa perspektīvā varētu sasniegt darbības līmeni, kas stabilizē Kanāriju salu ekonomisko un sociālo vidi, ir lietderīgi kopējā muitas tarifa nodokļu autonomās tarifa kvotas režīmu dažām precēm, kas detalizēti uzskaitītas šīs regulas pielikumā, pagarināt uz vēl vienu periodu.
            
            
               (7)Lai nepieļautu iekšējā tirgus integritātes un saskaņas mazināšanos, būtu jāveic pasākumi, kas nodrošina, ka zvejas produkti, attiecībā uz kuriem nodokļu piemērošana ir apturēta, ir paredzēti vienīgi Kanāriju salu vietējam tirgum. 
            
            
               (8)Būtu jāveic pasākumi, kas nodrošina, ka Komisija tiek regulāri informēta par attiecīgā importa apjomu, lai tā vajadzības gadījumā varētu rīkoties ar mērķi nepieļaut jebkādu spekulatīvu apriti vai novirzes tirdzniecības plūsmās.
            
            
               (9)Lai nodrošinātu vienādus šīs regulas īstenošanas nosacījumus, būtu jāpiešķir Komisijai īstenošanas pilnvaras, kas tai ļautu tirdzniecības plūsmu novirzes gadījumā uz laiku atcelt nodokļu apturēšanu. Minētās pilnvaras būtu jāizmanto saskaņā ar Eiropas Parlamenta un Padomes Regulu (ES) Nr. 182/2011
                  5
               . Tomēr galīgais lēmums par to, vai nodokļu apturēšanu būtu jāturpina piemērot vai galīgi jāatceļ, saskaņā ar Līguma 349. pantu būtu jāpieņem Padomei periodā, uz kādu Komisija uz laiku atcēlusi nodokļa apturēšanu.
            
            
               (10)Šajā regulā paredzētajiem pasākumiem būtu jānodrošina nepārtrauktība pēc Regulas (ES) Nr. 1412/2013 darbības termiņa beigām. Tāpēc šajā regulā paredzētos pasākumus ir lietderīgi piemērot no 2021. gada 1. janvāra līdz 2027. gada 31. decembrim,
            
            
               IR PIEŅĒMUSI ŠO REGULU.
            
            
               1. pants
            
            
               1.No 2021. gada 1. janvāra līdz 2027. gada 31. decembrim kopējā muitas tarifa nodokļus, kas piemērojami šīs regulas pielikumā uzskaitīto zvejas produktu importam Kanāriju salās, pilnībā aptur attiecībā uz minētajā pielikumā norādītajiem daudzumiem.
            
            
               2.Nodokļu apturēšanu, kas minēta 1. punktā, piemēro vienīgi produktiem, kas paredzēti Kanāriju salu vietējam tirgum. Tā attiecas vienīgi uz zvejas produktiem, ko izkrauj no kuģa vai gaisa kuģa, pirms Kanāriju salu muitas iestādēm ir iesniegta muitas deklarācija par laišanu brīvā apgrozībā.
            
            
               2. pants
            
            
               Tarifa kvotas, kas minētas 1. pantā, pārvalda saskaņā ar Komisijas Īstenošanas regulas (ES) 2015/2447 
                  6
                49.–54. pantu. 
            
            
               3. pants
            
            
               Spānijas kompetentās iestādes līdz 2026. gada 30. jūnijam iesniedz Komisijai ziņojumu par 1. pantā minēto pasākumu īstenošanu. Komisija pārbauda minēto pasākumu ietekmi un, ņemot vērā ziņojuma konstatējumus, iesniedz attiecīgus priekšlikumus attiecībā uz periodu pēc 2027. gada.
            
            
               4. pants
            
            
               1.Ja Komisijai ir pamats domāt, ka šajā regulā paredzētā nodokļu apturēšana ir izraisījusi novirzes konkrētu produktu tirdzniecības plūsmās, tā var pieņemt īstenošanas aktus, ar kuriem nodokļu apturēšanu atceļ uz laiku, kas nepārsniedz 12 mēnešus. Minētos īstenošanas aktus pieņem saskaņā ar 5. panta 2. punktā minēto pārbaudes procedūru.
            
            
               To, ka par produktiem, kuriem nodokļu apturēšana uz laiku ir atcelta, tiks samaksāta ievedmuita, nodrošina ar garantiju, un šādas garantijas iemaksa ir nosacījums attiecīgo produktu laišanai brīvā apgrozībā Kanāriju salu vietējā tirgū.
            
            
               2.Maksimālajā 12 mēnešu periodā, kas minēts 1. punktā, Padome saskaņā ar Līguma 349. pantu pieņem galīgo lēmumu par to, vai nodokļu apturēšana tiek saglabāta vai galīgi atcelta. Ja nodokļu apturēšana tiek galīgi atcelta, ar garantijām nodrošinātās nodokļu summas tiek iekasētas galīgi.
            
         
         
            
               3.Ja maksimālajā 12 mēnešu periodā galīgais lēmums saskaņā ar 2. punktu nav pieņemts, samaksu nodrošinošās garantijas atbrīvo.
            
            
               5. pants
            
            
               1.Komisijai palīdz Muitas kodeksa komiteja, kas izveidota ar Eiropas Parlamenta un Padomes Regulas (ES) Nr. 952/2013
                  7
                285. pantu. Minētā komiteja ir komiteja Regulas (ES) Nr. 182/2011 nozīmē.
            
            
               2.Ja ir atsauce uz šo punktu, piemēro Regulas (ES) Nr. 182/2011 5. pantu.
            
            
               6. pants
            
            
               Komisija un dalībvalstu muitas dienesti cieši sadarbojas, lai nodrošinātu pienācīgu šīs regulas piemērošanas pārvaldību un kontroli.
            
            
               7. pants
            
            
               Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            
            
               To piemēro no 2021. gada 1. janvāra līdz 2027. gada 31. decembrim.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  
                        Sk. 1. pielikumu Padomes Regulai (ES) Nr. 1412/2013, ar ko atver autonomas Savienības tarifa kvotas dažu zvejas produktu importam Kanāriju salās un paredz šo kvotu pārvaldību no 2014. līdz 2020. gadam.
               
               
                  
                     (2)
                  
                        COM(2017) 623 final “Stiprāka un atjaunināta stratēģiskā partnerība ar ES tālākajiem reģioniem”. 
               
               
                  
                     (3)
                  
                        
                  https://ec.europa.eu/regional_policy/en/information/publications/reports/2017/realising-the-potential-of-the-outermost-regions-for-sustainable-blue-growth
                  . 
               
               
                  
                     (4)
                  
                        Padomes Regula (ES) Nr. 1412/2013 (2013. gada 17. decembris), ar ko atver autonomas Savienības tarifa kvotas dažu zvejas produktu importam Kanāriju salās un paredz šo kvotu pārvaldību no 2014. līdz 2020. gadam (OV L 353, 28.12.2013., 1. lpp.).
               
               
                  
                     (5)
                  
                        Eiropas Parlamenta un Padomes Regula (ES) Nr. 182/2011 (2011. gada 16. februāris),ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (OV L 55, 28.2.2011., 13. lpp.).
               
               
                  
                     (6)
                  
                        Komisijas Īstenošanas regula (ES) 2015/2447 (2015. gada 24. novembris), ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (OV L 343, 29.12.2015., 558. lpp.).
               
               
                  
                     (7)
                  
                        Eiropas Parlamenta un Padomes Regula (ES) Nr. 952/2013 (2013. gada 9. oktobris),ar ko izveido Savienības Muitas kodeksu (OV L 269, 10.10.2013., 1. lpp.).
               
            
      
    ---documentbreak--- 
      
         
               EIROPAS KOMISIJA
            Briselē, 31.8.2020
            COM(2020) 437 final
            PIELIKUMS
            dokumentam
            priekšlikums Padomes regulai,
            ar ko atver autonomas Savienības tarifa kvotas dažu zvejas produktu importam Kanāriju salās un paredz šo kvotu pārvaldību no 2021. līdz 2027. gadam
            
               
         
         
            
               PIELIKUMS
            
            
            
                     
                        Kārtas Nr.
                     
                  
                  
                     
                        KN kods
                     
                  
                  
                     
                        Apraksts
                     
                  
                  
                     
                        Kvotas ikgadējais apjoms (tonnās)
                     
                  
                  
                     
                        Kvotas nodoklis
                     
                  
               
                     
                        09.2997
                     
                  
                  
                     
                        0303
                     
                  
                  
                     
                        Saldētas zivis, izņemot zivju fileju un citādu zivju mīkstumu, kas minēts pozīcijā 0304
                     
                  
                  
                     
                        15 000
                     
                  
                  
                     
                        0 %
                     
                  
               
                     
                  
                  
                     
                        0304
                     
                  
                  
                     
                        Svaiga, dzesināta vai saldēta zivju fileja un citāds zivju mīkstums (malts vai nemalts)
                     
                  
                  
                     
                  
                  
                     
                        0 %
                     
                  
               
                     
                        09.2651
                     
                  
                  
                     
                        0306
                     
                  
                  
                     
                        Vēžveidīgie, čaulā vai bez tās, dzīvi, svaigi, atdzesēti, saldēti, žāvēti, sālīti vai sālījumā; kūpināti vēžveidīgie, čaulā vai bez tās, arī termiski apstrādāti pirms kūpināšanas vai kūpināšanas procesā; vēžveidīgie čaulā, termiski apstrādāti tvaicējot vai vārot ūdenī, arī dzesināti, saldēti, žāvēti, sālīti vai sālījumā; vēžveidīgo milti, rupja maluma milti un granulas, kas derīgi lietošanai pārtikā
                     
                  
                  
                     
                        15 000
                     
                  
                  
                     
                        0 %
                     
                  
               
                     
                  
                  
                     
                        0307
                     
                  
                  
                     
                        Mīkstmieši, čaulā vai bez tās, dzīvi, svaigi, dzesināti, saldēti, vītināti, sālīti vai sālījumā; kūpināti mīkstmieši, čaulā vai bez tās, arī termiski apstrādāti pirms kūpināšanas vai kūpināšanas procesā; mīkstmiešu milti, rupja maluma milti un granulas, kas derīgi lietošanai pārtikā
                     
                  
                  
                     
                  
                  
                     
                        0 %